                                                                  J E G Y Z Ő K Ö N Y V

Készült: Balatonfüredi Horgász Egyesület 2026. évi rendes Közgyűlésén.
Ideje: 2026. 04. 24. (péntek)  17: 15 óra
Helye: Balatonfüred, Aranyhíd sétány 9. (Klubház)
Létszám: 26 fő rendes tag, 6 fő pártoló tag
A Közgyűlés határozatképtelen volt, a megismételt közgyűlés az eredetivel azonos napirendi pontokkal, 17:45-kor kezdődött.
Napirendi pontok
1. napirendi pont: A közgyűlés levezető elnöke, jegyzőkönyvvezető és két jegyzőkönyv hitelesítő megválasztása.
Javaslat a közgyűlés levezető elnőkének személyére: Kisbán Tibor
 jegyzőkönyvvezető személyére: Kovácsné Fehér Ágnes
 két jegyzőkönyv hitelesítő személyére: Őry Attila és Reitner Ferenc
__1/2026.04.24. sz. közgyűlési határozati javaslat:
A közgyűlés levezető elnöke: Kisbán Tibor
A közgyűlés   24/ fő "igen" ..0.../ fő "nem" ...2./ fő "tartózkodás" szavazattal elfogadta .
A közgyűlés jegyzőkönyv vezetője: Kovácsné Fehér Ágnes       
A közgyűlés..26.../ fő "igen" ..0.../ fő "nem" .0..../ fő "tartózkodás" szavazattal elfogadta.
A közgyűlési jegyzőkönyv hitelesítői: Őry Attila és Reitner Ferenc .
A közgyűlés...26../ fő "igen" ...0../ fő "nem" .0..../ fő  "tartózkodás" szavazattal elfogadta .

2. napirendi pont.  (Az előterjesztett napirendi pontok elfogadása)

_2_/2026.04.24. sz. közgyűlési határozati javaslat:
[bookmark: _Hlk102666287]A közgyűlés meghirdetett napirendi pontjait a közgyűlés .26..../ fő "igen" .0..../ fő  "nem" ...0../ fő "tartózkodás" szavazattal elfogadta.

3. napirendi pont. Horgász emlékplakett átadása Bene Zoltán horgásztársnak.

4. napirendi pont. (Beszámoló a 2025. évi gazdálkodásról és elvégzett feladatokról, felügyelő és fegyelmi bizottság beszámolója, döntéshozatal) - Reitner Ferenc, Vida István

A felügyelő bizottság elnöke nagyon pozitív véleményt mondott az egyesület gazdálkodásáról, megköszönte a sok sikeres pályázatot és az elnökség eredményes munkáját. A beszámoló elfogadását javasolta.

[bookmark: _Hlk165907341][bookmark: _Hlk134695073]__3/2026.04.24. sz. közgyűlési határozati javaslat:
A felügyelő Bizottság 2025. évi beszámolóját a közgyűlés .26.../ fő "igen" ...0../ fő "nem" ..0.../ fő  "tartózkodás" szavazattal elfogadta .


A részletes beszámolót kivetítőn láthattuk. Egyik nagyon fontos eleme volt, a korábban felvett hitel utolsó, végleges kifizetése megtörtént.

_4/2026.04.24. sz. közgyűlési határozati javaslat:
A 2025. évi beszámolót a közgyűlés ..26.../ fő "igen" ..0.../fő "nem" ..0.../fő "tartózkodás" szavazattal elfogadta .


5. napirendi pont: a 2026. évi egyesületi rendezvények ismertetése

- Egyesületi horgászverseny  ebéddel          04.18. Kisfaludy strand
- Küszfogó verseny a gyermekek számára   05.29. Hajókikötő
- Süllőkupa-horvát vendégek részvételével  05.29. 
- Balatoni Hal és Borünnep                           05.22-25.
      Gyermek horgászverseny
       Halászlé főzés a sétányon

6. napirendi pont (központi csónak kikötő kikötői fenntartási díj emelése)   
 
5/2026.04.24. sz. közgyűlési határozati javaslat:
A közgyűlés 2026. január hó 1.-től a rendes tagoknak a kikötő (csak a központi) fenntartási támogatás mértékét csónakhelyenként 20.000- Ft/év/ beálló összegben határozza meg.  A pártoló tagoknak a kikötő (csak a központi) fenntartási támogatás mértékét csónakhelyenként 40.000- Ft/év/ beálló összegben határozza meg.
A közgyűlés .26..../ fő "igen" ...0../fő "nem" ...0../fő "tartózkodás" szavazattal elfogadta.

7. napirendi pont  A 2026. évi költségvetési terv ismertetése, megvitatása, felügyelő bizottság véleménye, döntéshozatal.

Kovács István elnök úr tájékoztatása a kikötők helyzetéről.

A nyugati és keleti kikötőknél nagyon sok feladat vár ránk: kikötők terveztetése, fennmaradási engedély kérvényezése, területrendezés, felújítás, művelési ágak rendezése, szolgalmi jogi szerződés megkötése, természetvédelmi ill. hajózási hatóságok engedélye és az előírt feltételek megteremtése. Az anyagi forrásokat több pályázat benyújtásával ill. önerővel tudjuk biztosíani remélhetőleg .A feltételeket nagyon rövid idő alatt- mindössze 6 hónap- kell megteremteni.

Hozzászólás: Léman László a Keleti-kikötő „gondnoka „ nehezményezte, hogy a kikötő kotrása még mindig nem történt meg, pedig több alkalommal is elhangzott, hogy az engedélyezési eljárást kell előbb lefolytatni. Ezután kijelentette, hogy szüntessék meg a kikötőt. Ezt követően ismét elmondta neki a levezető elnök a teendők megfelelő sorrendjét.

[bookmark: _Hlk166756278]_6/2026.04.24. sz. közgyűlési határozati javaslat:
A 2026. évi költségvetési tervet a közgyűlés ..26.../ fő "igen" ..0.../ fő "nem" .0..../ fő  "tartózkodás" szavazattal elfogadta. 

8. napirendi pont: Döntés az egyesület alapszabályának módosításáról (VI/2. pont, a X/5
pont és a X/12. pont)
Indoklás: Az elmúlt időszakban rengetegen kerestek meg minket azzal, hogy szeretnének rendes tagok lenni. Az egyesületnek nem célja, hogy kiterjessze a szolgáltatásokat igénybe vehetők körét, ezért javasoltuk az emelést (a jelenleg is csónakhellyel rendelkező pártoló tagjainknak biztosítjuk, hogy 2026-2027 évben még 50.000 Ft befizetéssel rendes taggá válhatnak (amennyiben az elnökség a kérelmét támogatja).
A közgyűlési meghívó kiküldése a tagoknak /400-700 fő/óriási adminisztrációs terhet ró az elnökségre. Jelentős könnyítést okozna, ha az egyesület honlapjára és a központi horgásztanyára tennénk ki a közgyűlési meghívót. A rendes tagoknak (akik megadták az email címüket) ezen felül még emailt is küldünk. A közgyűlés által meghozott határozatokat is az egyesület honlapján tesszük közzé.
7/2026.04.24. sz. közgyűlési határozati javaslat:
Az alapszabály 2. oldal IV/2. pont helyébe az alábbi szöveg kerül:
Az egyesületbe újonnan belépő rendes tag a tagsági jogviszonya keletkezésének évében 150.000,- forint egyszeri belépési díjat fizet a tagsági jogviszony létesítésétől számított 8 napon belül az egyesület bankszámlájára történő átutalás útján. A jelenleg is csónakhellyel rendelkező pártoló tagjainknak biztosítjuk, hogy 2026-2027. évben még 50.000 Ft befizetéssel rendes taggá válhatnak (amennyiben az elnökség a kérelmét támogatja).
A belépés évét követően legkésőbb minden év május 31. napjáig köteles az egyesület bankszámlájára történő átutalás útján teljesíteni az éves tagdíjat.
A határozati javaslatot a közgyűlés .23../ fő "igen" .1../fő "nem" ..2.../fő "tartózkodás" szavazattal elfogadta.

__8/2026.04.24. sz. közgyűlési határozati javaslat:
Az alapszabály 6. oldal X/5. pont helyébe az alábbi szöveg kerül:
A közgyűlést az elnökség legalább 15 nappal az ülés időpontja előtt hívja össze. A közgyűlési meghívót az egyesület székhelyén és honlapján (www.bfhe.hu) kell nyilvánosságra hozni.
Elektronikus levelezési címmel rendelkező rendes tagoknak a meghívót tájékoztató jelleggel emailben is meg kell küldeni. 

A közgyűlési meghívó tartalmazza az egyesület nevét, székhelyét, a közgyűlés helyét, idejét és a javasolt napirendi pontokat. A napirendi pontokat a meghívóban legalább olyan részletezettséggel kell rögzíteni, hogy a szavazásra jogosult tagok álláspontjukat kialakíthassák. A meghívónak tartalmaznia kell továbbá a közgyűlés határozatképtelensége esetére a megismételt közgyűlés helyszínét és időpontját, és az arra történő felhívást, hogy a megismételt közgyűlés az eredeti napirendi pontok tekintetében a megjelentek számára tekintet nélkül határozatképes lesz. A megismételt közgyűlés a közgyűlés napjára is összehívható.


A közgyűlési meghívó közzétételétől számított 3 napon belül a tagok és az egyesület szervei az elnökségtől a napirend kiegészítését kérhetik, a kiegészítés indokolásával. A napirend kiegészítésének tárgyában az elnökség 2 napon belül dönt. Az elnökség a napirend kiegészítését elutasíthatja vagy a kérelemnek helyt adhat. Döntését, továbbá elfogadás esetén a kiegészített napirendi pontokat minden esetben annak meghozatalától számított legkésőbb 2 napon belül igazolható módon közli a tagokkal
Ha az elnökség a napirend kiegészítése iránti kérelemről nem dönt, vagy a kiegészített napirendi pontok szabályszerű kézbesítése nem állapítható meg, úgy a közgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában, azzal, hogy a szabályszerűen nem közölt napirenden szereplő kérdésben csak akkor hozható határozat, ha valamennyi részvételre jogosult jelen van és a napirenden nem szereplő kérdés megtárgyalásához egyhangúlag hozzájárulnak.

A határozati javaslatot a közgyűlés ..26.../ fő "igen" .0..../fő "nem" ...0../fő "tartózkodás" szavazattal elfogadta.

[bookmark: _GoBack]_9/2026.04.24.sz. közgyűlési határozati javaslat:
Az alapszabály 7. oldal X/12. pont helyébe az alábbi szöveg kerül:
A közgyűlési határozatokat a levezető elnök a közgyűlésen szóban kihirdeti és az érintett tag(okk)al a határozat meghozatalát követő 8 napon belül az egyesület honlapján történő közzétételével közli.

A határozati javaslatot a közgyűlés .26..../ fő "igen" ..0.../fő "nem" ...0../fő "tartózkodás" szavazattal elfogadta.

9. napirendi pont : Egyéb témák megvitatása
                                    - tájékoztató a kikötők helyzetéről








Balatonfüred, 2026. 04.24.








Kisbán Tibor                Kovácsné Fehér Ágnes                    Őry Attila      Reitner Ferenc

levezető elnök              jegyzőkönyv vezető                            jegyzőkönyv  hitelesítők


Az eredetivel /hitelesítettel/megegyező!


	Kovács István
	  Bfhe. elnök
                     SK

 







